पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल के आयुष चिकित्सकों ने बुधवार सुबह की पाली में दाे घंटे तक ड्यूटी नहीं की। डॉक्टरों का कहना था कि यहां सुरक्षा की कोई व्यवस्था ही नहीं है। आयुष चिकित्सकों की ड्यूटी कंट्रोल रूम, सीसीसी, डीसीएचसी में लगाई गई है। सभी जगह खतरा है। वे लोग एक तरफ अपनी जान जोखिम में डालकर कोरोना मरीजों की सेवा में लगे हुए हैं दूसरी ओर मरीजों के परिजन मारपीट करते हैं। ऐसे में आयुष डॉक्टर खुद को असुरक्षित महसूस कर रहे हैं। ऐसे माहौल में काम करना संभव नहीं है। इससे भविष्य में यहां की चिकित्सा व्यवस्था चरमरा जाएगी।
डॉक्टरों ने सिविल सर्जन डॉ. उमेश शर्मा से मंगलवार रात मिरजान हाट के मनीष झा नामक युवक द्वारा ड्यूटी कर रहे डॉक्टर अमित कुमार शर्मा के साथ मारपीट करने की घटना में थाना द्वारा अब तक कोई कार्रवाई नहीं होने की भी शिकायत की। डॉक्टराें ने सिविल सर्जन को बताया कि जिस युवक ने मारपीट की, उसकी मां का इलाज आयुष डॉक्टर ही कर रहे हैं। सीएस ने कहा कि थानेदार आरोपी युवक को ढूंढ रहे हैं। मामले की जानकारी डीएम व एसएसपी काे भी दी गयी है। आपलोग काम शुरू करें। करीब दो घंटे बाद आयुष डॉक्टर काम पर लौट गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn